नेपालका वामपन्थीहरुको विचार र व्यवहारवीच ठूलो विरोधाभास देखिदै आएको छ । नाम र चरित्रमा ठूलो भिन्नता छ । यति हुँदा हुँदै पनि जनताको ठूलो पङ्क्तिले यिनै वामपन्थीहरुबाट परिवर्तनको आकाङ्क्षा सम्बोधन हुन्छ भनी आशाको दियो निभ्न दिएका छैनन् भन्ने कुरा चुनावका नतिजाहरुले सिद्ध गर्छ । जनताबाट प्राप्त यो विश्वासको मतलाई सदुपयोग नगरेर यो सरकारले समय बितायो भने जसरी २०४६ सालको परिवर्तनको आधा दशक नबित्दै बहुदलीय प्रजातन्त्रमाथि आम जनताको मोह भङ्ग हुँदै गयो, त्यही अवस्था समाजवादउन्मुख “भनिएको” लोकतान्त्रिक गणतन्त्रको पनि हुँदैन भनेर भन्न सकिंदैन । त्यसैले चुनौतीमिश्रति यो अद्वितीय अवसरलाई सदुपयोग गरी समृद्ध र समतामूलक नेपाल निर्माणको अभिभारा पूरा गर्न यो सरकार सफल रहोस्, हार्दिक शुभकामना !
